Θεσσαλονίκη, 16/07/2024

**Τρεις νέες βραβεύσεις στα Hellenic Responsible Business Awards 2024 για τη Lidl Ελλάς**

**Για 9η χρονιά η εταιρεία διακρίθηκε για τις υπεύθυνες πρακτικές επιχειρηματικότητας και βιωσιμότητας.**

Η **Lidl Ελλάς** με σταθερή παρουσία στα **Hellenic Responsible Business Awards 2024**, για μια ακόμα χρονιά, ξεχώρισε με **3 σημαντικές βραβεύσεις**, 1 Gold και 2 Bronze, επιβεβαιώνοντας την αφοσίωσή της στην υπεύθυνη επιχειρηματικότητα, στη βιώσιμη ανάπτυξη και στις συνολικές προσπάθειες για ένα καλύτερο αύριο.

Αναλυτικά τα βραβεία που κατέκτησε η εταιρεία:

* **Gold βραβείο** στην κατηγορία «Λιανική, Supermarket και E-commerce» για το **Social Hackathon**, τον **3ο μαραθώνιο ανάπτυξης λύσεων και εφαρμογών** για την κοινωνική καινοτομία και επιχειρηματικότητα, που πραγματοποιήθηκε σε συνεργασία με το Κοινωφελές Ίδρυμα Αθανάσιος Κ. Λασκαρίδης υπό την αιγίδα του Υπουργείου Ανάπτυξης και Επενδύσεων με την τεχνολογική και οργανωτική υποστήριξη της Crowdpolicy.
* **Bronze βραβείο** στην κατηγορία «Λιανική, Supermarket και E-commerce» για το πρόγραμμα **"Plastic Free Greece"** που υλοποιείται για 5η συνεχή χρονιά με στόχο τη διαμόρφωση ενός βιώσιμου μέλλοντος για τις επόμενες γενιές σε συνεργασία με το Κοινωφελές Ίδρυμα Αθανάσιος Κ. Λασκαρίδης, υπό την αιγίδα του Υπουργείου Τουρισμού και του Υπουργείου Περιβάλλοντος και Ενέργειας, κάτω από την εθνική καμπάνια «Ελλάδα χωρίς πλαστικά μίας χρήσης».
* **Bronze βραβείο** στην κατηγορία «Επίδραση στις Τοπικές Κοινωνίες» για το **Social Hackathon**, πρωτοβουλία που ενίσχυσε την κοινωνική αλληλεγγύη και κινητοποίησε τους πολίτες και τις επιχειρήσεις προς μια συλλογική προσπάθεια για το κοινό καλό.

Οι παραπάνω βραβεύσεις αποδεικνύουν τη δέσμευση της **Lidl Ελλάς** να παράγει θετικό αντίκτυπο για την κοινωνία, το περιβάλλον και την οικονομία μέσα από καινοτόμες και πολύπλευρες δράσεις.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)